बॉलीवुड के बेहतरीन गायक मुकेश का आज जन्मदिन है. आवाज़ के इस जादूगर का जन्म 22 जुलाई, 1923 को हुआ था. उनका पूरा नाम मुकेश चंद माथुर है. कम ही लोग जानते हैं कि मुकेश गायक नहीं, बल्कि ऐक्टर बनना चाहते थे. उन्होंने अपना सफ़र 1941 में फिल्म निर्दोष से शुरू किया, जिसमें ऐक्टिंग करने के साथ उन्होंने गाना भी गाया. बॉलीवुड में उन्हें तब तक स्ट्रगल करना पड़ा, जब तक के. एल शायगल की नज़र उन पर नहीं पड़ी थी. यूं तो शोमैन राज कपूर के जिगरी दोस्त मुकेश को राज कपूर की आवाज़ कहा जाता है, लेकिन 40 के दशक में उन्होंने सबसे ज़्यादा गाने दिलीप कुमार के लिए गाए थे.